**Dunlop Sport Maxx Race 2 schválené ako originálna výbava Porsche 911 GT3**

* Ďalšia generácia pneumatík Dunlop Sport Maxx Race je špeciálne navrhnutá pre nové Porsche 911 GT3
* Sport Maxx Race 2 prepožičiava najnovšiemu cestnému modelu s pretekárskym charakterom vynikajúcu výkonnosť na suchej vozovke

**Ženeva, 7. marca 2017** – Značka Dunlop dnes na International Motor Show v Ženeve predstavila nové pneumatiky Sport Maxx Race 2. Nástupcu pneumatík Sport Maxx Race vyvíjal Dunlop v spolupráci s automobilkou Porsche tak, aby splnil náročné požiadavky kladené na jej nový model 911 GT3. Značka tak pokračuje vo výrobe špeciálnych pneumatík pre vozidlá značky Porsche: už predchádzajúci model GT3 bol obutý do prvej generácie pneumatík Dunlop Sport Maxx Race.

„Teší nás, že sme dostali príležitosť pracovať s tímom, ktorý stojí za Porsche 911 GT3," povedal Martijn De Jonge, Brand Director Consumer PBU EMEA. "Vďaka tomu sme mohli vytvoriť pneumatiky, ktoré pri jazde na ceste umožňujú dokonale využiť potenciál auta."

Dunlop má za sebou bohatý register originálnej výbavy pre najnovšie športové modely Porsche Motorsport: pneumatikami vybavil originálny 911 GT3, Cayman GT4 aj 911 GT3 RS.

Vďaka tomu, že bol v roku 2016 vybraný ako oficiálny dodávateľ pneumatík pre majstrovstvá sveta FIA World Endurance a európsky šampionát série Le Mans, mohol Dunlop zohrať kľúčovú úlohu pri inšpiratívnom zabezpečovaní dostatočnej výkonnosti pre vozidlá na pretekárskej dráhe pri najťažších udalostiach automobilového športu -  
24 Hodín Le Mans a Nürburgring 24 Hodín. Keď si teraz automobilka Porsche vybrala Dunlop, aby vyvinul pneumatiku, ktorá by bola ideálnou výbavou jej najnovšieho modelu 911 GT3, vzniesla dve hlavné požiadavky: aby bola novovytvorená pneumatika mimoriadne výkonná na suchom povrchu a aby dokázala zabezpečiť najrýchlejší čas na okruhu.

„Dunlop vyvinul pneumatiky s vlastnosťami, ktoré vynikajúcim spôsobom zodpovedajú tomuto nášmu zadaniu. Pneumatiky Sport Maxx Race 2 poskytujú požadovanú výkonnosť na suchom povrchu, ale aj priľnavosť a presnosť riadenia, "povedal Jan Frank z Porsche.

**Najrýchlejší čas na okruhu**

Dunlop sa pri úlohe dodať novým pneumatikám potrebnú výkonnosť mohol spoľahnúť na svoje skúsenosti z pretekárskych aktivít. Je známy svojím angažmánom v pretekoch GT3 a endurance a z Nürburgringu 24 Hodín a v Le Mans 24 Hodín si odniesol väčší počet víťazstiev než akýkoľvek iný výrobca.

Kľúčom pre dosiahnutie najrýchlejšieho času na okruhu je vysoká priľnavosť a presnosť riadenia. Zdokonalením guľového tvaru pneumatík dokázal Dunlop vyrovnať rozloženie tlaku v jazdnej stope, čo sa pre vodičov prejavuje lepšou spätnou väzbou v zákrutách a vyššou presnosťou riadenia.

Pneumatiky Sport Maxx Race 2 sú využité spojky medzi dezénovými drážkami, ktoré zvyšujú tuhosť pneumatiky; konštruktéri sa pri ich návrhu inšpirovali štruktúrami výstuží, ktoré sa vyskytujú v prírode. Konštrukčná metóda 'Lightweight Reinforcement Structure Design' vývojárom umožnila ušetriť na spotrebe gumy. Výsledkom je pritom tuhšia a ľahšia pneumatika s minimálnou možnou celkovou hmotnosťou.

**Výnimočná výkonnosť na suchu**

Novo vyvinuté pneumatiky Sport Maxx Race 2 sú vyrobené z unikátnej zmesi odvodenej od zmesi pretekárskych pneumatík, ktorá predstavuje rozhodujúci prvok pri zlepšovaní vlastností v záujme vysoko výkonného riadenia. Pretekárska zmes sa zahrieva rýchlejšie ako štandardná zmes, čo zlepšuje hodnotu trenia medzi pneumatikou a vozovkou a prináša tak extrémnu priľnavosť a dlhodobú stabilnú výkonnosť pri riadení veľmi silných vozidiel.

Po intenzívnych skúškach na Nordschleife v Nemecku a v testovacom zariadení značky Porsche v Nardò boli Sport Maxx Race 2 schválené ako originálna výbava modelu 911 GT3, cestného vozidla značky Porsche s pretekárskymi charakteristikami pre zanietených športových vodičov.

***Dunlop***  
Dunlop je jedným z popredných svetových výrobcov výkonných a vysoko výkonných pneumatík s impozantnou históriou plnou úspechov v motoristickom športe. Značné skúsenosti z pretekov vedú značku Dunlop k zavádzaniu inovatívnych technológií aj do pneumatík určených pre bežnú prevádzku. So zameraním na potešenie z jazdy, pneumatiky Dunlop ponúkajú všetkým typom motoristov najnovšie technológie a vysokú výkonnosť. Viac informácií nájdete na stránkach [www.dunlop.sk](http://www.dunlop.sk).